
Kulturni boljševizam. 


I. Što je i što znači? 


Za oznaku savremenoga našeg doba iznio je Gonzague de 
Reynold (»Sch&nere Zukunit« 1930) tri karakteristične crte: 

»Nešto teško poput usudne more tišti ovo naše doba: straho- 
vita njegova nesređenost! Furopa daje dojam jedne užasne 


labilnosti, nesigurnosti; ono, što ne očekujemo, može se dogoditi 
svaki čas... 


»Druga jedna karakteristična crta našega vremena, ali dublja, 
nego ova spomenuta, a kojoj je ona ujedno uzrok i učinak, jest jedna 
duhovna, pa po tom i ćudoredna anarhija, što se sve dublje 
zarivava u naš život. Za kasnijeg pisca povijesti, mi smo skloni 
vjerovati, da će ova anarhija biti glavno obilježje ovoga našeg doba. 
Ona opravdava onu riječ Chateaubriandovu: Provala je ideja došla 
nakon provale barbara! Sve je oko nas u jednom znaku pitanja, 
sve se obara; obnavlja i opet obara: umjetnost, estetika, odgoj, mo- 
ral, filozofija, religija. Ništa se drugo ne osjeća, nego sukob ideja i 
naučavanja; sukob teorija i nastojanja. Pred našim se očima zbiva 
poniženje -svih vrednota: mi gledamo, kako se razum rastvara... 


»Treća bitna oznaka ovoga doba jest paganski nastroj 
našega društva. Njegove mase nisu više samo nekršćanske, 
nego su prosto bez moralnog osjećaja .. .« 


Razumijete li, gospođe i gospodo, nakon ovoga što mislim reći 
pod pojmom »kulturni boljševizam« ili boliševizam u kulturi? Vi 
znadete, što se otprilike krije pod izrazom boliševizam, kad mislimo 
na onu političko-socijalnu pojavu, koja se danas pod tim imenom 
ustalila u Rusiji. Bez obzira na ekonomske pothvate, pa možđa i 
uspjehe ovoga sistema, a imajući u vidu samo njegov političko-soci- 
jalni program i provađanje toga programa, stoji činjenica, da taj 
sistem smijemo nazvati radikalnim zaokretom i povratkom k tako- 
vim formama života, koje ne će modernoga čovjeka mnogo uzdići 
nad čovjeka paganskoga doba. Političko-socijalni život stvara uvijek 
jednu atmosferu za kulturni razvoj u državi, u čitavom jednom di- 
jelu svijeta, a napokon i u čitavom svijetu. Pa kako je u političko- 
socijalnom pogledu negativizam najsnažnije došao do izražaja pod 
boliševističkim režimom u Rusiji, ja strujanje k jednom 
kulturnom negativizmu i nihilizmu nazivam kultur- 
nim boljševizmom, makar se kulturni boljševici možda i ne slagali 
uvijek s politiškim idejama boljševističkim. 


Kulturnim dakle boljševizmom možemo nazvati ono teženje 
i ono provađanje koje svijesno ide za tim, da se osnovna nota 
naše dosadanje kulture, a ta je kršćanska, izbriše, ukloni, zatre 
i nadomjesti novim idejnim sklopom, koji je nekršćanski, čak i ne- 
religiozan uopće. Saradnici na tom kulturnom nihilizmu ne moraju 
biti pristaše niti političkog, niti socijalnog uređenja života, kako je 
u Rusiji provedeu. Mogu mu što više biti i protivni. Ali svi oni u 
Rusiji i oni izvan Rusije, koji su nadahnuti istim duhom toga 
kulturnog smjera i strujanja, rade svijesno i zajednički na tom, da 
se našoj dosadanjoj kulturi utisne novi biljeg, nova značajka, koja 
je u biti paganska, nekršćanska. Ne ide se za povratkom na jedno- 
stavno ili čak neko primitivno provođenje života. Naprotiv! Na us- 
piesima moderne tehnike i tečevina moderne znanosti, ide se za 
izgradnjom života, koji će sav biti jedno uživanje, i u najširim ma- 
sama: sav jedna lagodnost ili »sreća«, koja se ne smije pomutiti 
brigom ni o čemu drugomu, nego se odati isključivo ovom životu ria 


zemlji. Dakle jedan čisti, materijalistički svijet, kojemu je t. zv. 


»socijalni utilitarizam« vrhovna norma svega života...! 


Za taj i takav kulturni ili duhovni boljševizam tipičan je spo- 
menik Lenjinov, sav izgrađen od pojedinih imašinskih dijelova. Ili 
ona slika u jednom časopisu (»Die Jugend«), gdje izgladnjelo, osiro- 
mašielo liudstvo kleči, sklapa ruke i uzdiže ih, moleći za pomoć, a 
gledajući prema jednom mašinskom traktoru! On je simbol novog 
božanstva, koje ima da uslišava i pomaže bijednima i gladnima... 
(Klotz: Dokumente und Materialsammlung zu sozialen und kulturel- 
len Problemen der Zeit, Innsbruck 1932.). 

Glavna nota ljudskog života jest njegova duševnost, ličnost. 
Kulturni je boliševizam naprotiv sav u privređivanju, u nervoznom 
radu i težnji za vlašću. A sve to u jednom mehaničkom pokretu i 
mašinskom tempu, gdje se zatire ličnost, a sve duhovno mjeri isklju- 
čivo materijalističkim metrom. Rusija u tom smjeru ide bezobzirno 
napred, i zato na duševnom polju ne stvara ničega, Što ima trajne 
vrijednosti. A mi vidimo i oko sebe, da pioniri toga i takovoga duha 
također ni ovdje ne stvaraju ničega, što će se iza njih moći održati. 
Mediokriteti i jedinice ispod mediokriteta izdižu oko nas svoje glave 
i psuju; blate, grde i opet psuju, misleći, da tako služe novoj kulturi 
i boljoj budućnosti svoga naroda... 


Onaj duh savremene naše kulture, koji smo označili izrazom 
»kulturni boljševizam«, nije nipošto izrasao istom iz toga političko- 
socijalnog ruskoga boljševizma. Star je on već i odavno on već 
sije svoje sjeme po Evropi. Amerika ga je samo usvojila i dalje od- 
njihala. Diderota je netko zgodno nazvao boljševikom 18. vijeka. 
(Život 1931. str. 105). Duh je to individualizma, subjektivizma, 
relativizma, sve naziva, koji ništa drugo ne govore, nego onu staru 
grčku filozofsku riječ oblače u novo ruho: da je čovjek mjerilo 
svih stvari! A kako je čovjek i nestalan i prevrtljiv u svojim mi- 
slima i svojim težnjama, tako mu se i opća vrijednost stvari sad 
ukazuje u ovomu, sad u onomu. I kako mu se kada čini, da je dobro 

i ispravno, tako da mora i biti. Ničega stalnoga, vele, ničega vječ- 
noga, apsolutnoga! Sve teče, panta rhei, sve se razvija, mijenja, 
nestaje i novo nadolazi. A mi znamo, da se istina mijenja sve, što 
postaje i što se rađa na život na ovom svijetu. Ali znamo i to, da 
se osnovi života u svijetu i svemiru ne mijenjaju, a konačno ni ne 
mogu mijenjati. Mijenjaju se ljudi, ali ostaje duh i misao. Mijenja se 
život pojedinca, ali ostaje zakon života, od prvog čovjeka, pa 
će ostati do posljednjega! A zakon života ima svoga zakonodavca, 
koji je i opet misao, iđeja; duhovna stvarnost, nešto apsolutnoga, 
vječnoga, i božanskoga! To se ne može mijenjati, i nestajati, jer je 
jedno, nedjelivo, duhovno, trajno, u ideji i u svojoj realnoj biti. To 
je ljudskom umu u potpunosti neshvatljiva ideja Boga, ideja 
Stvoritelja i zakonodavca, koga svi nosimo u srcu svomu i svuda 
osjećamo, htjeli ne htjeli! 


Na toj je ideji, koja je po Isusu Kristu dobila i svoje konkretne 
forme, izgrađen sav život čovječanstva. I onih kulturnih i onih ne- 
kulturnih. Jedne je učinilo još kulturnijima i naprednijima baš to Kri- 
stovo kršćanstvo. A nekulturnima govori naravni moralni zakon u 
njihovim srcima, kojega im je usadio u dušu Tvorac života i ljud- 
ske naravi. To nisu samo izvodi naše kršćanske filozofije, to su hi- 
storijske činjenice, kao što smo mi sami živi svjedoci historije. 
Moderna etnologija nam razotkriva divne slike primitivnog čovje- 
čanskog života i vjerovanja, koje potvrđuju ispravnost ovog našeg 
izlaganja, a stubokom ruše jedno isključivo materijalističko-evolu- 
cionističko poimanje života i ljudi. Sve se izvilo i dandanas se iz- 
vija tek po zamisli Boga, Gospodara života! Sve nas upućuje k 
Njemu i sve se samo po Njemu dade shvatiti i pravo razumjeti. Sve 
E tek s Niim jedan smisao, a bez Njega je nesmisao i neshvatljiva 
udost... 


I eto, protiv te ideje, na kojoj počiva naročito sva naša mo- 
derna kultura, diže se ovaj »kulturni boljševizam«. On je kao princip 
negacije star i poznat, ali je u ruskoj boljševičkoj raboti, za- 
dobio svoj najizrazitiji oblik. Preteče ovog današnjeg kulturnog 
boliševizma, (Luther, Bruno, Spinoza, Diderot, Holbach, Voltaire, 
Stirner, Schopenhauer, i dr.) kopali su brazdu po brazdu i priprav- 
ljali dolazak onoga, pred čim bi se danas i sami užasnuli da su živi. 
Jer kolikogod oni postavljali nekada svoje teze i širili svoje principe, 
sve pod vidom nekog naučnog napretka, u nastojanju, da se tobože 
osove na vlastite noge i odhrvaju uplivima, koji su dolazili sa strane 
religije, opet oni nikada nisu stavili kao sigurnu tačku svoga 
programa, borbu protivsame ideje Boga. Ne kao da po 
njihovim načelima, ne bi to imalo slijediti; nego jer su bili nedo- 
sljedni ili neiskreni u većini, osim nekih radikalnih pojedinaca iz 
materijalističke (Btichner, Vogt, Huxley, Haeckel, Le Dantec, Dar- 


win, Lombroso) i Kantove škole (Stirner, Feuerbach, Marx, 


Nietzsche). 


Posijano je sjeme urodilo plodom: komunisti stari i novi, 
marksisti čisti i nečisti sa svom plejadom onih, koji zapravo ni ne 

znaju što su, ali su otpali od Krista i kršćanstva, stvorili su takovu 
kulturnu atmosferu, da se mnogi ljudi pitaju: kamo mi to brodimo? 
Šta će se iz svega ovoga izleći? Mi smo na prekretnici... Idemo li 
na više ili na niže? Kuda ćemo skrenuti? Gdje ćemo se zaustaviti? 


II. Tko ga sije? 


Tko su nosioci i pomagači ovog boljševizma u kulturi? Ozma- 
čit ćemo ih samo u glavnom i dati o svakom malu karakteristiku: 


* 1) Na prvom mjestu stoji boljševička propaganda iz 
same Rusije. Ona je jaka, svijesna i ustrajna. Ne taji, što joj je cili. 
Zatire svaku vjeru u narodu i ako mnogi misle, da je ne će i ne 
može zatrti. I doista je mislim, ne će moći zatrti, jer je ruski narod 
velik i prostori su koje nastava ogromni. Ali boliševici odgajaju 
rusku omladinu u jednom duhu, koji sami nazivaju bezbožnim. 
Nije mi ovdje svrha, da o toj ateističkoj propagandi u Rusiji govo- 
rim. Spominjem je kao jedno i to vrlo važno sretstvo, koje otvoreno. 
ide za uništenje dosadanje svietske kršćanske kulture. Detalji su 
nam danas u mnogome poznati; čitava je literatura o tim metodama 
ispisana. Organizovana omladina u redovima bezbožnika, ako je i 
nasilno organizovana, opet je jedna koliko strašna, toliko opasna i 
žalosna pojava. Neka samo svaki deseti ili dvadeseti postane ono, 
što današnji propagatori žele, imat će »matjuška Rosija« za par de- 
cenija jedan bezbožnički kader, koji pretstavlja neiskazanu pogibelj 
ne samo za Rusiju, nego za čitavu Evropu. A mi svi znamo, kako 
je čovjeka lakše predobiti da bude protivnik, nego zastupnik i po- 
bornik Kristova barjaka! Ne trebamo zato pogledati u Rusiju; po- 
gledajmo oko sebe i u svojoj okolini, pa ćemo vidjeti, kolike su 
žrtve i napori kod nas doma uloženi, da ojača i poraste četa svi- 
jesnih, jakih, čeličnih katoličkih boraca, a koliki je uspjeh? Pa i toj 
razmjerno malobrojnoj katoličkoj omladini koliko samoprijegora i 


moralne snage treba u današnjem svijetu, da ostane vjerna svojim: 


načelima i da se ne raspline u moru svojih indiferentnih ili često 
u vjerskom pogledu rđavih drugova! 


2) Na drugom je mjestu današnji materijalistički socijali- 


zam imarksizam. To su teoretičari koji tobože nisu »komu- 


nisti«, nego su samo »čisti marksisti«. Oni dijele marksizam od ko- 
munizma. Pa jer komunizam izravno vodi i do državnog prevrata, 
a marksizam kao teorija prisvaja sebi samo neki naučni karakter, 
slijepi državnici misle, da im od marksizma ne prijeti nikakova 
pogibao, nego samo od komunizma. I proganjaju i zatvaraju komu- 
niste, a puštaju slobodnu agitaciju i organizaciju marksističko-soci- 
jalističku. To je jedna nerazumnost, da se blago izrazimo, jedno 
neshvaćanje stvari. Socijalizam je u izvjesnom stupnju djelo Karla 
Marksa i Fridrika Engelsa. U marksističkom socijalizmu je korijen 
onih doktrina, koje su dovele do boljševičke Rusije, a koje će, 
ako se stvari ne okrenu, dovesti ido boljševičke 
Evrope. To je materijalistička filozofija Feuerbachova, koja ne 

pozna ni Boga, ni duše, ni drugog života, Dakako, da je jedan svijet 
sazidan na takovoj osnovici, potpuno oprečan svijetu u kojem mi 
želimo da živimo i u kojem mi, htio to tko ili ne htio, moramo 
daživimo. Taj materijalističko-socijalistički nazor o svijetu i ži- 
votu vodi u isto ono i onakovo paganstvo u koje vodi boljševizam. 

A što vidimo? U evropskim državama od reda nisu doduše 
na vladi komunisti, nego socijalisti! Istina, oni su se stali nešto 
lučiti od marksista-komunista u novije vrijeme. Sa svim tim na 
mjestu je pitanje: Kamo će oni dovesti svoje zemlje i svoj narod? 
Lako moguće tamo, kamo taj narod u svojoj većini ne želi da dođe! 
Činjenica je, da široki slojevi, a s njima i mnogi inteligent, pa i kod 
nas među Hrvatima, ne vidi te naknadne razlike između socijalizma 
i komunizma, pa se radikalizuje u smjeru materijalističko-socijali- 
stičkom i pretstavlja skrajnu pogibao za društvo. 


3) Na trećem su mjestu literatii umjetnici. Amo bro- 
jimo i kina i kazališta. Literatura je propagandističko sretstvo. Sve 
one ideje, koje imaju za cilj razaranje kršćanstva, kršćanskog 
braka, kršćanskog odgoja, kršćanske svijesti, prepliću se u imo- 
dernim dramama, komedijama i romanima, pa truju duše sadanjega 
društva. Od toga se otrova treba čuvati. Stara isprika pojedinaca: 
»meni ne će ništa škoditi, jer ja znam, što je dobro, a što nije«, niti 
je ikada vrijedila, niti vrijedi danas. Društvo je doista već u velikoj 
mjeri usvojilo ideje komunističkih i socijalističkih literata, (J. Lon- 
don, M. Sinclair, Gladkov, S. Lewis, Ehrenburg, Malraux, i dr.) 
njima se hrani i neopazice ih dalje usvaja. Vrlo je malen broj onih, 
koji se tome valu svijesno odupiru i na svakom ga koraku po- 
bijaju. Oni, istina, nalaze odziva, ali još uvijek u premalenom 
opsegu. Danas vi čujete i od mlađeg svijeta misli, koje nijeste ni 
mislili ikada čuti: o »slobodnoj ljubavi«, o nepodnosivim teretima 
bračnog života, vezanog na jednu jedinu osobu; o lakoj rastavi, o 


.pravima na izživljavanje, na užitak; o teretu, što ga znače djeca, 


o nepravdi, da se mora raditi 8 sati; o tome, da »svi moramo biti 
jednaki«, pa i u imetku, o krivo shvaćenoj jednakosti između žene 
i muškarca; o slobodi odgoja, o pravima djeteta, koje se ne da u 
vlast roditelja i učitelja; o jarmu, što ga čovjeku nameće vjera, 0 
»slobodi savijesti«; o iskorišćivanju i varanju, gdje god je samo pri- 


lika;-o preljubu, o čedomorstvu, o luksusu, o neradu; o bogatstvu, 
“uvijek i svuda o novcu i opet o novcu, kao sretstvu za svu i svaku 


sreću na ovome svijetu. Sve to unose u duše omladine i starijih, 
naučnjaci, literati i umjetnici, kojegod ih vrste uzmete. Sve su vred- 
note oni preokrenuli, svemu su se oni narugali... 


Ni naši domaći nisu ništa bolji. Oni kopiraju svoje kolege dru- 
gih narodnosti i idu njihovim stazama. Brinu se da se prevađaju 
strana djela toga smjera, izdaju ih knjižare (»Minerva«) i udruženja 
(Epoha, Nolit, Binoza) sve samo iz želje, da ne budu natražni, već 
da plove s duhom vremena. Neki se od njih rugaju svemu onome 
što je naš hrvatski narod održalo kroz tolika stoljeća. Ima ih, 
koji se i Hrvatima nazivaju, a batale povijest svoga hr- 

vatskoga roda; u neznanju i neobaviještenosti potkapaju tako te- 
melie života i održanja svoga vlastitog naroda, klipšući za tuđim 
pegazima, kao tužni vitezovi, što su izgubili svaku nadu, Ne za- 
mjeramo im, što se u formi povode za modom. Ali im nikada ne 
ćemo oprostiti, što se ne znaju ili ne će odhrvati idejama, koje nam 
ne nose života ni nađe, nego očaj i smrt. : 


4, Na četvrtom su mjestu oni iz privrednih i indu- 
strijskih krugova, koji stvaraju sretstva za užitak i podžižu 
sjetilni život čovjeka. Ne samo da pružaju sretstva, nego se i bore 
za slobodu proizvodnie i potroška. Pa do jedne izvjesne granice 
— sve je to razumljivo. No u tom poslu i na tom polju dolaze do 
izražaja i oni porivi u čovjeku, koje razum mora kroz čitav život 
svladavati, koje čovjek mora u sebi zatomljivati, mrtviti i. ople- 
meniivati: egoizam u htijenju, imanju ili posjedovanju, a osobito u 
uživanju. Nije istina, da je sve, što je u čovjeku i što se u njemu 
javlia dobro već zato, jer je naravno. Ono je i dobro i naravno prema 
ciliu ili svrhi, za koju je narav to čovjeku dala. A kad vam kakav 
mladić ili djevojče stane govoriti o pravima na uživanje, na slo- 
bodan život i neko životno ludovanje, onda je jasno, da su djeca na 
krivom putu; treba im reći i treba ih naučiti, da život nije puka 
zabava, niti mu je cilj što više se nauživati, nego u njemu i kroz 
njega doći do konačnog cilja svoga koji ije čovjeku odredio Gospo- 
dar života, Bog. Kako nam je priroda sama od sebe sklona na la- 
godnost, i udobnost, nije teško žabu natjerati u vodu. S tom či- 
njenicom računaju izrabljivači, kojima je samo do novca, pa makar 
išlo na račun stradanja tolikih i tolikih duša. Pružaju priliku, sta- 
vljaju zamke, mame u svoje lokale, ne mare za obzir, sve tobože 
razumiju i sve opraštaju... Na njima je jedna velika krivnja, da 
smo danas došli do ovoga stanja, na kojem se doista nalazimo. 


. 56. Na petom su mjestu konačno sami oni kršćani kato- 
lici, koji se nikako ne mogu oteti uplivu t. zv. duha vremena. Ta 
su slabići, moralne kukavice, koji se boje svega i svakoga. Nisu 
prodrli u dubinu svoje vjere; nisu shvatili, što je i tko je Krist, pa su 
neodlučni: služili bi i Bogu i vragu... ! To su vam oni, koji se 
znaju isprsavati, kako su i oni katolici, a duhu vremena i njegovim 
slabostima pale svijeću na svakom koraku, Oni ne znaju i ne shva- 
ćaju, da je Krist ustanovio na zemlji Crkvu i da u Crkvi mora biti 
red. Tu ih ima koji uče,a ima ih koji moraju slušati. Tu su svi je- 
dnaki, u koliko su Kristu i Bogu svi jednako mili i svi njegovom 
krvlju otkupljeni, Ali nisu svi jednaki ni po znanju, ni po dužnosti, 
ni po pozivu, ni po odgovornosti, I kad se neki upnu, pa stanu 
map će kako bi ovo trebalo u Crkvi biti ovako, a: ono onako, 
Te 5 i razvod braka ipak trebalo dozvoliti, kako bi trebao papa 

iti barem Francuz ili Čeh, kako bi Crkva mogla ipak malo po- 

pustiti pravoslavcima ili protestantima, kako nema smisla ova ili 
ona odredba, onda znajte, da na taj način samo tjeraju vodu na 
boljševički mlin. Dobar će se vjernik svoje Crkve najprije kod 
kompetentnih osoba informirati zašto je ovo ovako, a ono, što se 

njemu ne sviđa onako, a ne će prije toga govoriti i kritikovati 
ono, čega ne pozna. Za to su drugi zvani i odabrani. Dobar će vjer- 
nik slijediti nauku i poštovati disciplinu svoje Crkve, u uvjerenju, 
da tako najbolje služi onoj ideji, koju ima kao kršćanin katolik 
izvršiti u svom narodu. . 

Što je žalosno, to je činjenica, da je broj ovakovih katolika 
redovno najveći. Pokraj njih mogu najradikalniji neprijatelji kršćan- 
skog nazora na svijet i život provoditi nesmetano svoje namjere. 
Fno zar nije Španija zemlja s čisto katoličkim življem? Pa što se 
dogodi? I što se još i dankom danas događa? Da zemljom vladaju 
slobodni zidari, otimaju crkveni imetak, zatvaraju crkve i crkvene 
institucije; da tjeraju iz zemlje isusovački red, sve u ime kulture 
i slobode, ali one kulture i onakove slobode, kakova je na ustima 
masonerije! Zar nisu i Francuzi gotovo isključivo katolici? Pa što 
su ti katolici pretrpjeli i kakovih su sve žrtava morali pridonijeti 
za svoju vjeru i Crkvu? Ni danas još misu bez njih. I tko im kroji 
pravdu? Sad masoni, sad marksisti, ali redovno ljuđi, koji su idejno 
boljševizirani. Inače, znamo, ima tamo i pojava snažne i žive viere. 


Ti i slični primjeri po drugim zemljama, ne isključivši ni na- 
ših domaćih prilika, kazuju vam, zašto mi uvijek naglašavamo ka- 
toličku svijest, katoličku radikalnu orijentaciju, katoli- 
čke organizacije i zašto neprestano o tom govorimo. Katolička 
prosvjeta može samo pokazati i dozvati u svijest svima, kuda vođi 
ovo popuštanje u javnom životu i kako se ono osvećuje prije ii 
poslije. Gdje je svijesti, borbene nepopustljivosti, gdje ima uvije- 
renja i znanja o pravom stanju stvari, tamo se katolici ne će dati 
zastupati po onima, koji za taj katolicizam ne mare, stide ga se, 
javno ga se odriču i ako se možda privatno kod kuće mole Bogu! 


- Radi njihovog kukavičluka u javnom nastupanju za prava i slo- 


bodu Crkve, za pravu slobodu savjesti, mogu da se osile kulturni 
boljševici i da na sramotu dvađesetog vijeka i na sramotu čovje- 
čanstva ubijaju i dankom danas kršćane po Rusiji i Meksiku samo 
zato, što ne će da se odreknu svoje vjere! Liberalna štampa šuti 
o tomu svemu i ništa ne piše! Ako i spomene koji teški događaj, 
donese ga tako stilizovanoga, da se nitko ne će moći pravo ni za- 
čuditi, a još manje uzbuniti radi te stvari. U naiviše slučajeva zna 
ona iskrenuti stvar i prikazati je u skroz drugom svijetlu. Ali ni- 
kako ne će alarmirati na uzbunu, niti pozvati zločince na odgo- 
vornost pred javnošću u ime slobodarskih načela! No neka se ka«- 
kova pogreška dogodi na našoj strani: evo ih, da nas pozivaju na 
red, da nam predbacuju tjesnogrudnost, natražnost; da se obaraju 
na našu crkvu i sl. Do toga dovodi stav onih katolika, koji se ne 
brinu i ne mare za pobjedu svojih katoličkih načela u javnom ži- 
votu, nego im je zapravo sve svejedno. 


U ovom dakle pohodu niz strminu, na kojem se nalazimo 
mi svi, ima dobar dio krivnje i na nama samima! 


NI. Što nam nosi? Dokumenti naših dana... 


Da ne bi tkogod možda mislio, da su ovo samo izvodi čovjeka, 
koji ponešto crno gleda na prilike u svijetu i na prilike, koje vla- 
daju i kod nas, ja ću vam iznijeti nekoliko dokaza, slika i pri- 
mjera, što se u današnjem životu odigravaju.* To su plodovi boljše- 
viziranja duhova. To su plodovi onoga sjemena, što je posijano od 
nastupa Lutherova, preko t. zv. prosvjetitelja 17. i 18. vijeka, preko 
Voltairea Diderota, d' Alemberea, a u 19. vijeku preko filozofa 
Kanta, Hegela, Schopenhauera, Nietzschea, socijologa Marksa, En- 
gelsa, Bebela, prirodoznanaca Darwina, H&ckela, literata Ibsena, 
Tolstoja i t. d. Nisu oni sami uvijek ciljali na ovo, što je urodilo; 
mislili su možda bolje, nego što danas misli ova generacija. Ali oni 
su se opirali sveobuhvatnoj volji i ideji Boga Gospodara; bacali 
su tobožji njegov jaram sa sebe. Njihovi su nasljednici pošli dalje, 
pa su zbacili sa sebe i jaram svakog ljudskog obzira i ljud- 
ske stege. Neizgrađeni je individualizam učenika pošao putevima 
negacije, anarhizma, rušenja, preziranja, putem egoizma i amora- 
lizma. Kad nema obzira na Boga ni njegove zakone, nema, misle 
oni, a u tom se i ne varaju, obzira ni na ljudske zakone. Tko im 
sretno i spretno izbjegne, taj je pametniji i sretniji u životu... ! 


1) Komedija »Ženidbe se u nebu sklapaju« (autor Hasen- 
clever) predvodi Boga u pratnji sv. Petra u salonu jedne žene 
iz polusvijeta. Ta se osoba zove Marija Magdalena. Autor pušta da 
Bog ovako govori: 


»Meni je već svega dosta! Puno je hiljada godina prošlo otkako sje- 
dim na ovom umišljenom prijestolju, na koje me uzdigao opći liudski ple- 
biscit. Mene krive, da sam stvorio svemir i čine me odgovornim za nje- 
gove slabosti i nesavršenosti. A baš je obratno istina! Ljudi su mene 
stvorili! Pa pošto su nesposobni da sami sobom upravljaju i da žive bez 
iluzija, oni su u mojoj ličnosti sebi načinili jedno vrhovno biće, kako to 
njihovim potrebama odgovara... Toliko su i tako često dokazivali potrebu 
moje opstojnosti, da ja skoro u to i vjerujem! Ja kod te rđave igre pravim 
lijepo lice. Ja vladam! Sjedim tu gore, primatu, potpisujem akte, dozvo- 
ljavam, da me intervjuvišu i da me slikaju. Moja osoba služi kao izgovor 
za naigluplje ispade liudske. Ratove započimaju u moje ime, a revolucije 
vode protiv mene. Čine iz mene, što ih je volja. (k Magdaleni): Sfere imaju 
uši! Magdice, pogledaj da li tkogod ne prisluškuje!...« 


2) Pjesnik Zuckmayer pravi ovakove stihove: 


»Auf den Dichern schreien die Katzen weh, wie der Herr im Garten 
Gethsemane... .« 


3) »Tagebuch« od 11. XII. 1926. (Berlin) piše ovo: 


»Za omladinu je prljava literatura neophodno potrebita (»der 
Schimutz«). Stvar stoji doista tako, da je fantazija kod mladog čovjeka 
u godinama puberteta i nešto kasnije — prljava. A ta fantazija treba 
prljavu literaturu (»Schmutzschriften«), da tako na jedan neškodljiv način 
reagira na njezine uzbudljive poticaje. Ako uzmete omladini prljave 
knjige, broj će seksualnih mladih zločinaca strahovito narasti, Ventili 


* Primjeri su uzeti iz spomenute knjige Dr. A. Klotz: Dokumente 
und Materialsammlung .... etc, 


9 


zatvoreni, unutarnji pritisak mora djelovati razorno! Za omladinu znači 
prljava literatura isto toliko, čak još više, nego za jednog odraslog 
čovjeka drolja...« 


4) U muzici, literaturi. umjetnosti uopće, zapaža se užasan 
manjak svake duhovne svježine i jakosti. Naprotiv: Svuda pustoš 
i plitkost. Ni kod nas nije drugačije. Što stihotvorci više nabacaju 
nerazumljivih, nejasnih, paradoksnih izražaja, to im je bolja »pje- 
sma«. I što je manje duha, iskrenog osjećaja, to se »pjesma« više 
uzdiže nad građanski mozak i prosječnu visinu. 


Znate za blasfemne izljeve Krležine »poezije«: za pjesmu o BL 
Djevici Mariji i Kristu. O rođenju njegovom — pjeva taj »poeta« — govore 
piljarice kao o običnoj skandaloznoj dogodovštini kakove palanke. U iz- 
danju knjižare Minerva (Knjiga lirike, 1932.) ima tako zvanih pjesama, 
koje odaju nevjerojatnu prostotu duše M. Krleže i prljavu fantaziju ovoga 
kulturnog boliševika sretne »horvatske domovine«. kojoj će on ovim i 
ovakovim svojim radom pripraviti bolje dane. Vidi: »Pjesma hromoga 
đavla«, »Pjesma naših dana«, »Mlaka kupelj dana« i dr. 


»A mramorni anđeli u nevidljivoj muci 
gužvaju ledenu hostiju u ruci; 

mrtvacima crkve dršće laloka donja, 

kad sveto žensko tijelo u predvečerje vonja.« 


(Predvečerje u jednoj provincijskoj garnizoni). 


Lane nas je pak usrećio jedan samozvani poklonik muza zbirkom 
»pjesama« pod naslovom »Krist nad krevetom«. Ugledna zagrebačka revija 
»Život« veli za tu zbirku ovo: »Prvi dio te boliševičke lirike jest or di- 
narna pornografija uličnjačkog tipa i na nju se ne osvr- 
ćemo. Drugi dio imao bi da bude neki ideološki program. Kao što u prvom 
dijelu nema nikakove originalnosti, tako je i drugi dio, samo u stihove 
skalupljeni konglomerat plitkih i otrcanih parola ruskih i njemačkih boliše- 
vičkih bezbožaca, kojima se paradira na komunističkim mitingima pred 
neukim i neupućenim masama, U Rusiji su te parole međutim ne samo 
kod intelektualaca, nego i kod bistrijih radnika i seljaka davno izgubile 
svoj čar i na njih se gleda kao na obično sretstvo propagande... Uistinu 
pravi atentat na inteligenciju naših ljudi... 


»Ne vjerujemo u Boga u zlatnoj monstranci 
ni u svece njegove lakaje 

mne vjerujemo u popovske izmišljotine 

ne vierujemo u rajske bliuvotine 

njihova čuda i tajne, za koje dobivaju kolajne. 


Molitva nam je otkrivanje laži 

i progres... kratak proces odu 
ne treba nam euharistije, trojstva i sakristije 
ne treba nam mise ni procesije 

mi smo ateisti 

omladine bez konfešije.. .« 


»Miinchener Neueste Nachrichten« donoseći jednu takovu 
očajnu »pjesmu« (»Die Affen tanzen Tango in Manilla«) nazvale su 
posve ispravno takove duševne produkte jednim zajedničkim na- 
zivom: »Idioten-poesie . . .« 

Umjetnost je najodlučnija značajka svakoga kulturnog uspona, 
Kako je danas s njom, evo vam suda jednog uvaženog stručnog kri- 
tičara. J.KreitmeierD.1I. piše god. 1929. u »Stimmen der Zeit«: 


»Kao što mi danas nemamo puka ili naroda, nego jednu slijepu 
masu, u kojoj je tu i tamo po koja ličnost, tako imamo toliko vrsti 
umjetnina, da te to zbunjuje, ali umjetnosti nemamo, Današnji umjetnički 
rad, bolje reći inflacija, samo je posljedica tehničke mnogostručnosti, 
Osnovi umjetnosti su poljuljani Naikarakterističniji znak je 
nestanak pučke umjetnosti, koju su progutale tvornice umjetnina sa svojom 
jeftinom robom. Zatim nestanak pučke pjesme, koja se unatoč nastojanju 
wjemačkog omladinskog pokreta da je oživi, ne može pravo probuditi na 
prijašnji život (kod slavenskih naroda naprotiv još živi!) Naša umjetnost 
nije više sastavni dio organskog narodnog života, Postoji jedan du- 
boki iaz između naroda i savremene umjetnosti. Pučki se interes u sve 
većoj mieri obraća k športu i prostoj zabavi...« 

Dakle: poliuljani osnovi! A osnovica svega stvaranja jest duh, 
intuicija, zanos za velikim, svetim, za dobrim i plemenitim. Za ne- 
čim, što se poput svjetla razlijeva po nutrini, što diže, jača, budi, 
oduševljava! Za idejom i idealom, koji je uvijek ljepši nego stvar- 
nost, jer je ovijen_čeznjom i zanosom. 


5) U Berlinu ima oko 3.000 osoba, što se bave bacanjem ka- 
rata. K njima lete osobito žene, znatiželjne i zdvojne, iz sviju slo- 
jeva društvenih. A ni muškarci ne izostaju. Majstori su posao 
podijelili, pa postoje specijalisti za lutrije, za poduzeća u poslu, 
za bolesti, za ženidbu i sl. Silan se novac troši na ova praznovjerja! 
Svijet bieži od Boga i od Crkve, a zapada eto, u jedno bijedno 
stanje praznovjerja, što ga silno ponizuje. 

6) »Berliner Tagblatt« (1928) donio je ovakovu noticu: »Svuci se! 
Jedna večer bez morala u 30 slika. Uz sudjelovanje 60 nagrađenih akt- 


modela. Među ostalim: Pokladni bal golih. U nebu liubavi. Živa uskrsna 
zvona. Kupališni život na Lidu i t. d. 

Socijalno demokratski »Vorw&rts« izvješćuje o jednoj priredbi, koja 
goji, kulturu tijela u golom, a izlazi iz »Kreise fiir Nacktkultur und Fr- 
ziehung«, pa je zagovara i veli, da je i takav postupak jedan važan faktor 
u proleterskoj borbi za oslobođenje... ., 

Španjolski liječnik dr. Cezar Juaros napisao je knjigu: »Odstranite 
ljubav!« Treba iskorijeniti i posljednji ostatak romantizma u ljubavi i 
pustiti da vlada čisti nagon. Ne treba braka, ne treba obitelji! 


Mi znamo, da je u ovim stvarima bilo nastranosti i zabluda 
uvijek, otkako ima ljudi, i znamo, da će ih i biti. I mnogo smo toga 
u stanju razumjeti, pa se ne ćemo nad svakom pojavom užasavati, 
jer je možemo psihološki shvatiti. Ali na što se mi s pravom danas 


više tužimo i zbog čega ovakove pojave iznosimo kao više na-: 


strane, pogibeljne i nemoralne jest ona sloboda, kojom se izvode; 
jest nazor, da se bez ikakovog obzira fiziologija podiže u psiholo- 
giju, da se instinktu daje pravo isto kao razumu, životinji jednako 
kao čovjeku. Zlo je u neskrupuloznoj težnji ljudi naših dana; da se 
ono, što je sama narav prikrila osjećajem stida, razotkrije i razgali, 
grubo i nesmiljeno. U tom dakle nenaravnom postupku, u tom da- 
našnjemu iskrivljivanju čovjekove prirode, jest korijen zla. Tai je 

postupak u osnovici nemoralan, neprirodan, nekulturan, dakle čo- 
vječanstvu štetan. 

Jedan agitator za modernu seksualnu reformu # propovjednik 
individualne slobode, čak ? đo skrajnjih granica jest Magnus Hirschield. 
Njega su pred godinu ili dvije pozvali i u Zagreb, da drži predavanja i 
da naše nadobudne reformatore valjda pouči i okuraži! 

Što je najgore, propaganda potpune erotske slobode ide otvo- 
reno za tim, da nam saznanjem »usreći« mladež obojega spola. 
Koliko je u tom daleko došlo kod nas, specijalno u Zagrebu, ne 
mogu reći, jer ne znam. Možda bi drugi o tom pitanju znali i 
mogli pružiti podatke. Bojati se međutim, da nas ti podaci ne bi baš 
razveselili... 


7) Kulturni se boljševizam očituje i u borbi za tobožnja prava 
žene, kad joj obećaje potpunu i pravu slobodu, što će je istom 
postići onda, kad se oslobodi okova, u koje ju sapinje kršćanski 
moral! Traži dakle za ženu slobodu rastave, slobodu pobačaja, slo- 
bodu sterilizacije; slobodu napuštanja obitelji, sve u krivoj pret- 
postavci, da je ženi u tomu spas i sreća! A i tu se varaju! Nije 
istina, da se prava žena bori za takove ciljeve! Ima ih, koje se bore 
i koje o njima snivaju, kao o raju zemaljskom. Ali to nisu žene, to 
su samo ženke! U prirodi žene, pogotovo kad je oplemenjena da- 
hom i duhom kršćanskog nazora na svijet i život, ustaljena je težnja 
za njezinim pravim pozivom, koji se očituje u iskrenom, trajnom i 
viernom drugarstvu i materinstvu. Neka nam ne govore 0 stoti- 
nama. i hiljadama onakovih, koje su drugoga mišljenja. Još su 
one uvijek u manjini, a da.bi mogle biti mjerodavne za ciljeve 
koji se protive naravnom i božjem pozivu i određenju u životu žene. 


8) Kako se kulturni boliševizam bori protiv obitelji ne 
trebam mnogo govoriti! Kako obitelji i odgoj prolaze na modernim 
pozornicama, u novelama, pripovijestima, kinima, to se ne može 
opisati. Izruguju se vjernosti, ljubavi; kvare odgoj djece, osobito 
ženske; zagovara se otvoreno preljub, ograničavanje poroda; ismje- 
huju krepost i požrtvovnost; uveličavaju i uljepšavaju svako 
zlo, ogovaranje, zavist, preljub, prevaru; bpravdavaju 'se ubii- 
stva, unesrećivanje, zločini svake vrsti. Stanicu i to osnovnu sta- 
nicu društvenog života, a s njom i čitav taj društveni život vuku 
ovako na niže. Unose u nj notu prostote, podivljalosti, vraćaju nas 
na stanje paganstva i nekulture... 


Gospođe i gospodo! Kultura je duh, misao, ideja, svjetlo! Ona 
znači uspon, napredak, slobodu, radost života. Ona nas čini boljima 
i plemenitijima, čini više ljudima, bićima duhovnog karaktera, stič- 
nijima najvećem i najsavršenijem Duhu, od kojeg nam je i dano, 
da se možemo nazvati duhovnim bićima. Kultura nas čini sposob- 


.nima za uživanja u pravom smislu, a koja stoje u liepoti, istini 


i dobroti, dakle u duši i unutarnjoj radosti. A boliševizam u kulturi 
ili kulturni boljševizam, hoće baš naopako da nas vodi. Neu duhu, 
negoutijelu,tražionradostživota. Neutežnjiza 
istinitim, lijepim i dobrim, nego u težnji za kori- 

snim! Neuduhovnoj,nego u sjetilnoj radosti vidi 
onsrećučovjeka! Gasiunamaonubožanskuiskru 
iomeđujenašpogledsamonaovu majčicuzemlju. 
Sakrivanamneboisunce,svjetloinadu, aupućuje 
nasnatvar,na materijuuovomilionomobliku... 


IV. Što sude ljudi o tim pojavama? 


U američkom katoličkom časopisu »Aurora« (1928.) pisao je 
prof. Briih1 za doba ludovanja za jazzom, koje još ni danas nije 
prestalo, ovako: 


»Jazz ne vlada samo u muzici, već nam je ovladao čitavim životom. 
Najprije se zapazio u slikarstvu: futurizam i kubizam možemo s pravom 
nazvati slikarskim jazzom. I u pjesništvu vlada jazz; puno toga što plovi 
pod barjakom slobodne rime, nije drugo nego pjesnički jazz. On je ovladao 
čitavim modernim čovjekom u njegovom mišljenju i radu. Što je jazz? 
Jedno rastvaranje! Daleko je od njega mjerilo jednakosti i skladnosti, 
daleko smirenost i ugođaj. Sve je kod njega raskidano... Pojedinosti pre- 
tierano istaknute, dok ne ponestane sklada. Traže se brzi utisci, da se samo 
što jače podraže nervi. To odgovara modernom čovjeku, koji neprestano 
traži jake nervne podražaje. Jazz je tako postao odrazom savremenog 
duha... Rastvaranje, pretjerivanje, podraživanje postali su elementi ži- 
vota modernog čovjeka, Iz tog duha potieče i otpor protiv svakog ćudo- 

: rednog poretka. Nieizschea možemo označiti kao prvog jazz-etičara, jer 
je on jedan od prvih, koji su naviještali obrat svih vrednota. Doista nje- 
gova se filozofija i čita kao jazz. Sve je tamo iskidano, isprevraćano, 
jedna predočba goni drugu. Iznenađenja se izmjenjuju, a neprestano do- 
lazi novi jaki poticaj. Kao ni jazz, ne pozna ni Nietzsche blagih tonova. 
Stalno nam glasno kriča, crte mijenja, a boje odveć pojačava u slici o 
svijetu, koju on razvija...« : 

: Da ne bi mislili, da je taj sud zastario, što je izrečen u godini 
1928., evo Vam jednog suda iz prošle godine, a iz usta jednog cr- 
načkog profesora, Stanley Logyara, koji je on o kulturnom 
stanju bijele rase izrekao na panhamitskom kongresu prošle godine 

u Parizu: 
m »Europa i Amerika su duševno iscrpljene, još malo, pa će biti i 
fizički. Ta iscrpljenost nije naravski još pogodila njihove tehnike. Tamo 
tuče jedan rekord drugoga u mjesecima, šta više u tiednima, Kulturno 
oni Žive još samo od baštine. Bijela rasa počinje nas nasljedovati. Naši 
plesovi, naša muzika postali su uzori za niih, ioš malo pa će i naša pjesma 
i naša životna mudrost. A kakovu naknadu traže oni? Šport je njihov 
idol, a takovih su idola nagomilali na tucete oko sebe. Mi Hamiti, mi 
prezreni Crnci, davno smo prešli preko toga da se mišičju na nozi ili na 

ruci divimo kao milosti s neba...« 
Na pitanje dakle, čim će uroditi ovo sjeme, mora biti jednodu- 
šan sud zdravog umovanja ovakav: 

. Najprije se stvara generacija blaziranih, moralno ne- 
osjetljiv ih; potom lakoumnika, pustolova i provalnika, tipova, 
koji hoće Živjeti na tuđi račun. Sudovi za mladež znadu pričati stra- 
šnih stvari, Kriminalna policija registruje ih svaki dan sve veći broj. 
Odatle je samo jedan skok do bolesnih, naročito venerično 
bolesnih. Statistički iskazi pojedinih bolnica u Njemačkoj upravo 
zvuče nevjerojatno: u Berlinu je god. 1921. bilo venerično bolesne 

djece u bolnici Virchov 133, a 1924. već 250; u jednoj bečkoj bolnici 
ležalo je u isti čas oko 60 djece s baštinjenim luesom,.a oko 70 sa 
stečenom gonorejom. U području rheinskom je ležala jedna trećina 
djece bolesna na stečenom sifilisu (Klotz, n. dj. str. 110). 

Zatim rodi narodnom polaganom smrću. K tome pridonose 
česta samoubijstva. Statistički je dokazano da se svakih 11 
minuta ubija po jedan Evropljanin. Na čelu stoje Rusija i Češko-slo- 
vačka, onda Madžarska, Njemačka, Austrija, Francuska i t. d. Ni mi 
ne zaostajemo daleko. Zatim: raširenost pobačaja. Za Nje- 
mačku su izračunali, da je u samoj jednoj godini 1927. iznosio broj 
izvedenih kriminalnih pobačaja 800.000 od prilike. Dokazano je, da 
je kod toga 7 do 8 hiljada mladih žena zaglavilo. Ovo zlo je još i 
više uznapredovalo širenjem zlo shvaćene eugenike, nauke, 
koja ima cilj, da unapredi i ojača zdrav rod i jako otporno pokoljenje 
u narodima, ali se u najviše slučajeva dala u službu neo-maltuzija- 
:nizma i zavela metode, koje su baš u suprotnosti s njezinim, inače 
dobrim ciljevima. 

Ako shvaćate osnovnu misao boljševiziranja duhova u naše 
doba, zar vam nije jasno, da fe mirovne konferencije, što 
ih ta bolesna Evropa vodi, moraju baš tako svršavati bez rezultata, 
kako se doista i svršavaju? U čije ime žele ti ljudi da izriču pravdu, 
da štite slabijega? Gdje je sankcija njihovom sudu? Gdje ugled nji- 
hovoj riječi? Lebdi li savjest nad njihovim sjedničkim zaključ- 
cima ili težnja da sakriju pravo lice, da se pretvaraju i prevare 
jedan drugoga? Odgovorite sami! 

A kako ćete ocijeniti sa stanovišta slobodarskih težnja našeg 
doba onaj poziv, da se protjerajulsusovciiz zemlje, u kojoj 
rade na spas duša svoga naroda? Zar uistinu težnjom da se vrši 
načelo pravde, da triumfira sloboda? Ne će li se takav zahtijev po- 
kazati samo kao jedna dosljedna gesta, što slijedi iz onoga duha, 
koji nazvasmo boljševičkim duhom u kulturi? Kad su slobodni zi- 
dari došli na vlast u Španiji, jedno od glavnih djela im je bilo, da 
tjeraju Isusovce iz zemlje; da protiv svakog načela slobode, uskrate 
njima slobodu boravka i rada u zemlji, koioj su samo korisno 
Služili; da protiv načela o pravu privatnog vlasništva otmu i pri- 
svoje njiho v imetak, koji je i onako u glavnom dijelu služio na- 
rodnim i naučnim interesima. Pa nije li takav zahtjev, gdjegod se 
onjavio, pa i u Jugoslaviji, jedan jasan i glasan dokaz, kakovim 
duhom dišu oni, koji ga- iznose? 

Spomenuo sam kao posljedicu toga duševnog osiromašenja 
praznovjerje, što se tjera ne samo u selu, gdje ciganke obi- 
laze i varaju naivne seljakinje, nego i u Zagrebu i Beogradu, gdje 
se i bolji krugovi redaju kod vračara. Valja još spomenuti širenje 
vjerskog sektarstva. Tko bježi od Crkve Kristove, taj će se 
sigurno fanatički priljubiti kakovoj sektarskoj vjerskoj sljedbi. 
Znamo za fanatičnost nazarena, a u Zagrebu na Trešnjevki imamo 
čitave oaze adventističkih sektaraca, koji ne će da vjeruju Kristu, 
nego vjeruju istom kakovom god izumitelju »nove vjere« i zanese- 
njaku, bez znanja i prave moralne jakosti. 

Osim toga svaki čas čitate u zagrebačkim novinama oglase za 
teozofska predavanja; znak, da im se zagrebačka tobožnja in- 
teligencija odazivlje. I antropozofija ima kod nas poklonika. Ai 
jedna je i druga sasvim obično praznovjerje, nedostojno modernog 
inteligentnog čovjeka. 

Vidite zatim, da se k nama prenose i neki američki specijali- 
teti, jer su Američani majstori u iznašanju sektarskih vjerskih no- 
vosti. I širi se tu neka »kršćanska zajednica mlađih 
liudi«, ali ne obrazuje mlade ljude hrvatskog naroda u kršćanstvu, 
što ga je prihvatio hrvatski narod t. i. u katolicizmu, koji je njegova 
religija, nego bježi od tog katolicizma i traži blagoslov anglikanaca 
i pravoslavaca! Pa kad bi ta organizacija vodila svojim putevima 
anglikance i pravoslavce — mi bi joj se radovali. Učinila bi puno 
dobra u tim redovima. Ali u redovima hrvatske katol. omladine — 
ona nema šta da traži. Ideja im je inače privlačiva, cilj plemenit, a 
ipak im djelovanje ne može biti u našim prilikama konstruktivno, 
nego destruktivno, i protiv njihove volje! 


* 

I još bi se dalo nizati mnogo takovih pojava, koje našem ne- 
junačkom vremenu ne služe na čast. Nije nama međutim ovdje mo- 
guće iznositi svih tih pojava; nek je dosta ovo, što je izneseno. 
Nama je glavno, da smo pokazali odakle im izvor. Nije moderna 
kultura kao takova njihov uzrok, nego boliševički duh u njoj 
Ona se udaljila od poštovanja duše i duhovnih vrednota, zapala je 
u čistu materijalnost; ona se ne može održati, nego se mora ili 
preporoditi ili propasti. 

Političko-socijalni boljševizam ima po sudu dobrog poznavaoca 
stanja u Rusiji, jednu svoju providencijalnu misiju. On nije 
samo bič Božii za grijehe otaca, on je glasnik Božje volje ili Božje 
misli, koja ne odobrava laži savremenoga našega života. Novo se 
doba rodilo pod devizom: jednakost, bratstvo, sloboda! I danas su 
kulturnim boljševicima puna usta takovih lijepih fraza. Ali laž je 
njihova jednakost, jer kapitaliste bez razlike, veliki i mali, izrabljuju 
radnika, a naduvena inteligencija se diže iznad malog čovijeka. Laž 
je njihovo bratstvo, jer su tek pred 14 godina završili jedno svjet- 
sko ratno klanje, a ovog su se proljeća spremali, da započnu novo. 
Laž je njihova sloboda, jer slobode nema tamo, gdje vlada sila i 
samovolja bilo jednog čovjeka bilo nekolicine. 

I u tome, eto, leži tragika. Pun riječi za srećom i rajem na 
zemlji. poljtičko-socijalni boliševizam odbacivši ideju Boga i duše, 
prevbraća se u kulturni boljševizam ili nihilizam, i pomaže kopati 
grob onom čovječanstvu, koje u njemu traži spas, a od Boga se 
odmetnulo. 


V. Što dakle valja poduzeti? 


Najprije valja imati otvorene oči i po vrijednosti ocijeniti 
svaku tu pojavu. Valja ih zatim iznijeti na svijetlo; pokazati ljudima 
i pojave i njihove posljedice, da se ljudi malko zaustave i stanu 

razmišljati, Valja nam dakle glasno govoriti i upozoravati, odvraćati, 
upućivati, tumačiti i dokazivati. I kraj toga još će uvijek biti veći 
broj onih, koji nas ne će poslušati, jer je lakše i komotnije koracati 
stazama, što ih pokazuje materijalizam i naturalizam, nego se pod- 
virgavati obvezama, što ih pojedincu nadaje kršćanstvo, pogotovo 
katolicizam. Ali unatoč toga, mi ne smijemo prestati! Nas ne smiju 
razočarati neuspjesi, niti obuhvatiti malodušnost! Krist je rekao 
apostolima: »Kako su mene progonili, tako će i vas progoniti...« 
Svejedno, na kakav način! Boljševici kidaju glave, Meksikanci i Špa- 
njolci šalju svećenike u progonstvo, a vjernicima uskraćuju blago- 
dati vjerske utjehe. Na drugom mjestu opet favorizuju sektarce na 
račun katolika, zatvaraju im škole, snizuju broj sati iz vjeronauka; na 
trećem ne zaustavljaju širenja zle štampe, pogoduju laičkom odgoju 
mladeži, ne kažnjavaju prekršaje svetkovanja nedjelje i sveca i t. d. 
Sve u svemu njihov postupak ima ipak uvijek jedan cilj: borbu 
protiv katolicizma. : 


A mi postavljamo tvrdnju: štogod je dobra u modernoj kulturi 
sve je svijesno ili nesvijesno preneseno iz kršćansko-katoličke tra- 
dicije. Ni danas se, čak i tobože borbeni duhovi, ne mogu oteti djelo- 
vanju toga kršćanskoga utjecaja. I oni rade usvajajući svijesno ili 
nesvijesno ideje kršćanskog univerzalizma; oni nisu u stanju iznijeti 
ničega, što bi bilo u stanju trajno prkositi ideologiji kršćanstva.* Nji- 
hova je borba više u osjećanju i u riječima, nego u stvarnosti. I kao 
što vele, da je poturica gori od Turčina, tako su ti naši tobožnji 
junaci i propagatori oslobođenja od »okova« kršćanskoga jarma, to 
gori na riječi i to žešći, što su u sebe nekada više primili od kršćan- 
stva, bilo da su u mladosti prakticirali svoje vjersko uvjerenje, bilo 
da su se othranili u katoličkim zavodima. Pa kad to znamo, onda 
nam je dvostruko veća dužnost, da u svom krugu uznastojimo dje- 
lovati prosvjetno u kršćanskom duhu, poučavajući i otvarajući oči. 
Samo tako ćemo steći pristaše čistog, otvorenog, neustrašivog ka- 
toličkog naziranja na svijet i život. 


* 


" Vara se zato ruski filozof Nikola Berdjajev kad misli, da 
»kršćanski odgovor na novi položaj čovjeka u svijetu pretpostavlja iz - 
mijenuw kršćanske spoznaje u poimanju poziva čoviekova u svijetu« (»Čo- 
vjek i mašina«, »Obzor« br. 256. od 7. Xl. t. g.). I u tome novom položaju 
čovjeka u današnjem svijetu, njegov se pozivne mijenja. On ie 
uvijek jedan te isti, onakav kakav je od iskona. Mijenjati se mogu prilike 
oko čovjeka, kako su se doista u mnogom izmijenile, al: one ne izmijeniše 
ni patrističke ni sholastičke antropologije; šta više one ie samo jače 
utvrđuju i potvrđuju. Jer Nikola Berdjajev nije iznio ništa novoga, kad je 
rekao, da problem oslobođenia čovjekova »može biti riješen jedino spo- 
znajom, koja će postaviti čovjeka više od prirode i društva, 
koja će postaviti dušu čovjekovu više od svih prirodnih i dru- 
štvenihsila«. To je nauka patristike i sholastike, stara nauka kršćanske 
antropologije, kojoj se naše mođerno doba otudilo i na koju je zaboravilo. 
Treba ie samo obnoviti, a s njom # preokrenuti mnoga kriva shvaćanja 
našega društva. 


Mi smo, vele, na raskrsnici. Znamo li na koju ćemo stranu 
skrenuti? Mi katolici ne krzmamo ni časka! Mi znamo, kako 
ćemo i kamo ćemo; nama pokazuje put poglavar naše Crkve. A 
kad nam ga on i ne bi pokazivao, mi bi sami po načelima, koje nam 
kršćanstvo i zdrav razum daju, udarili istim ovim putem! Jer, go- 
spođe i gospodo, u tom se slažu najbolji umovi: nama nema 
spasa izvan povratka k načelima i moralu kršćanskom. Danas 
je međutim taj povratak ovomu i ovakovom rodu, misle ljudi, već 


moralno nemoguć ili barem vrlo težak... I mi moramo biti pri- 


pravni na zlo, koje će poput biča božjega doći i na nas, da se onda 
iz tog previranja, iz stradania i krvi, rodi ono novo, što će znati 
bolje poštivati velika načela života, kako pojedinca tako i društva. 
Mi već poodavno gledamo na svoje oči, kako harači boljševizam u 
našoj kulturi. Sva prilika, da će haračiti još i više i gore! Ono novo, 
što se ima roditi, ono bolje, pravednije i poštenije od ovoga što se 
danas osililo i posvuda zagospodarilo, a što ima doći, tražit će žr- 
tava! Za grijehe otaca sinovima će zubi trnuti... Nama valja sve- 
jedno zahvatiti u borbu s duhom negacije, da nas struja ne zanesc. 
Izgrađivati nam valja sebe i svoju okolinu na vječnim načelima, što 
nam ih pruža naš kršćanski nazor na svijet i život! 

Vođa česke narodno-socijalističke stranke Vaclav Kloiač, 
podpredsjednik českog senata, rekao je neki dan: »Ovo, što danas 
vidimo nije samo ekonomska kriza. To je slom cijele jedne civili- 
zacije... Stari liberalizam ne može više ništa... Analogno tome 
i stari socijalizam. To su bogovi, koji su pomrli! Možemo im samo 
podići spomenik. Ali moramo imati smjelosti, da pođemo novim 
putevima, ako hoćemo budućnost i novu epohi. . .« 

Poći ćemo novim putevima! Ali to ne smiju biti putevi kojima 
stupaju današnji boljševici, jer ćemo na njima propasti. Dr. Ivan 
Pusinow, bivši profesor petrogradskog sveučilišta, rekao je na 
kongresu Krista kralja u Mainzu ove godine na račun boljševika 
ovo: 

»Boljševizam je jedna vrst vjere, vjera zla. Ja optužujem 
boliševizam! On je razrušio našu visoku kulturu. On je razorio 
našu literaturu, našu umjetnost, našu znanost, naš teater, On je 
poubijao našu inteligenciju, naše građanstvo. On ubija baš u ove 
dane ruskoga seljaka. On je zadavio svaki vjerski život. On je 
uništio naše crkve i naše bogomolje .. . Vi, koji tu pogibao ne po- 
znajete kao ja, nine slutite, kako jeonablizunama... 
Pred noge Krista kralja ia mećem svoju optužbu i ufam se, da će 
je uslišati pravedni Bog, te kazniti još ovdje na zemlji boljševizam« 
(Katolički Tjednik, br. 46/1933.) 

Naši novi putevi ne smiju ostaviti niti zanemariti starih staza 
poštenja i pravice. Ne smiju zanijekati, niti osporiti naravnog 
ili Božjeg prava na naš život individualni i kolektivni! Ne smiju 
zaboraviti na evanđeosku riječ Kristovu 0 ljubavi Boga na prvom, 
a ljubavi bližnjega na drugom mjestu. Novi život u tom okviru 
jedini je put za budućnost! 

